SME ตีแตก

SME ตีแตก เป็นรายการเกมโชว์ควิซโชว์ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) รายการนี้มีสโลแกนว่า "เป็น SME ต้องตีโจทย์ให้แตก"
ออกอากาศทุกวันศุกร์ เวลา 23.00 น. - 00.05 น. โดยเริ่มออกอากาศครั้งแรกเมื่อวันศุกร์ที่ 5 กุมภาพันธ์ พ.ศ. 2553 ทางสถานีวิทยุโทรทัศน์กองทัพบกช่อง 5 ดำเนินรายการโดย ปัญญา นิรันดร์กุล ตั้งแต่เดือนมกราคม พ.ศ. 2554 จะเลื่อนเวลาออกอากาศเร็วขึ้นเป็น 22.35 น. - 23.40 น.เริ่มวันศุกร์ที่ 7 มกราคม พ.ศ. 2554 รายการออกอากาศครั้งสุดท้าย ในวันศุกร์ที่ 27 มกราคม พ.ศ. 2555 โดยทางสถานีนำรายการแฟนพันธุ์แท้มาออกอากาศแทน และสำหรับรายการ SME ตีแตก กลับมาออกอากาศอีกครั้งหนึ่งโดยออกอากาศทางช่อง 6 โดยออกอากาศทุกวันจันทร์-พุธ เวลา 8.00 น.(รีรัน), 14.00 น. และ 22.00 น. จนกระทั่งในวันที่ 5 กรกฎาคม 2557 รายการนี้ได้ถูกนำมาผลิตใหม่อีกครั้ง โดยออกอากาศทุกวันเสาร์ เวลา 21:20 น. ทางช่อง 1 เวิร์คพอยท์ โดยมี เกตุเสพย์สวัสดิ์ ปาลกะวงศ์ ณ อยุธยา รับหน้าที่เป็นผู้ดำเนินรายการ

ข้อมูลการออกอากาศ

กติกา

ปีที่ 1 
ผู้เข้าแข่งขันที่เป็นเจ้าของธุรกิจ จะนำเสนอรูปแบบการดำเนินธุรกิจ แผนการตลาด และกลยุทธ์เพื่อนำไปสู่เป้าหมายการเติบโตของธุรกิจที่วางไว้ และตอบข้อซักถามในเรื่องต่าง ๆ จากคณะกรรมการและแขกรับเชิญที่เกี่ยวข้องกับธุรกิจที่ประสบความสำเร็จในการดำเนินธุรกิจแบบเดียวกัน เพื่อให้คณะกรรมการได้ทำการลงผลคะแนนตัดสินว่าแผนการดำเนินธุรกิจที่นำเสนอนั้น "ตีแตก" หรือ "ตีไม่แตก" ซึ่งถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล และบริการทางการเงินสำหรับ SME จากเครือธนาคารกสิกรไทย มูลค่า 100,000 บาท

ปีที่ 2 
คณะกรรมการต้องตัดสินว่าแผนธุรกิจที่นำเสนอนั้น "ตีแตก" หรือ "ตีไม่แตก" โดยแต่ละคนจะให้คะแนนจากคะแนนเต็ม 100 คะแนน ด้วยเกณฑ์การตัดสิน 5 หัวข้อดังนี้
 ลูกค้า
 การตลาด
 การบริหารทรัพยากรบุคคล
 กลยุทธ์สู่การเติบโต
 การบริหารจัดการต้นทุน
ถ้าคะแนนรวมไม่ต่ำกว่า 70 คะแนนจะถือว่า "ตีแตก" และถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล

นอกจากนี้คะแนนเฉลี่ยของธุรกิจ คือคะแนนเฉลี่ยของคณะกรรมการทั้ง 3 คน (รวมกันแล้วหารด้วย 3) เพื่อการตัดสินธุรกิจ 8 อันดับแรกที่เข้าสู่รอบ สุดยอด SME แห่งปี สำหรับธุรกิจที่ได้เป็น สุดยอด SME แห่งปี จะได้รับบริการทางการเงินสำหรับ SME จากเครือธนาคารกสิกรไทย มูลค่า 1,000,000 บาท

ปีที่ 3 

คณะกรรมการจะทำการลงพื้นที่ตรวจสอบธุรกิจและสอบถามเจ้าของธุรกิจอย่างละเอียด หลังจากนั้น ผู้เข้าแข่งขันที่เป็นเจ้าของธุรกิจ จะนำเสนอรูปแบบการดำเนินธุรกิจ แผนการตลาด และกลยุทธ์เพื่อนำไปสู่เป้าหมายการเติบโตของธุรกิจที่วางไว้ และตอบข้อซักถามในเรื่องต่าง ๆ จากคณะกรรมการ เพื่อให้คณะกรรมการได้ทำการลงผลคะแนนตัดสินว่าแผนการดำเนินธุรกิจที่นำเสนอนั้น "ตีแตก" หรือ "ตีไม่แตก" ซึ่งถ้าหากคณะกรรมการตัดสินว่า "ตีแตก" 2 ใน 3 เสียง จะถือว่าธุรกิจตีแตก รางวัลที่ได้รับคือ รางวัล K-SME AWARDS 1 รางวัล

คณะกรรมการ

ปีที่ 1 
 ทวี ธีระสุนทรวงศ์ ผู้ช่วยกรรมการผู้จัดการ ธนาคารกสิกรไทย (ธุรกิจที่ 1 - 43)
 วัลลภ ว่องจิตต์วุฒิไกร ผู้ช่วยกรรมการผู้จัดการ ธนาคารกสิกรไทย (ธุรกิจที่ 44 - 47)
 ธันยวัชร์ ไชยตระกูลชัย ผู้เชี่ยวชาญด้านการตลาด
 กรรมการรับเชิญ ผู้ประสบความสำเร็จในธุรกิจที่เกี่ยวข้อง

ปีที่ 2 
 วัลลภ ว่องจิตต์วุฒิไกร ผู้ช่วยกรรมการผู้จัดการ ธนาคารกสิกรไทย
 ธันยวัชร์ ไชยตระกูลชัย ผู้เชี่ยวชาญด้านการตลาด
 วรัตดา ภัทโรดม ที่ปรึกษาทางด้านการบริหารความสัมพันธ์ลูกค้า

ปีที่ 3-4 

 พัชร สมะลาภา รองกรรมการผู้จัดการ ธนาคารกสิกรไทย
 ธันยวัชร์ ไชยตระกูลชัย ผู้เชี่ยวชาญด้านการตลาด
 วงศ์ทนง ชัยณรงค์สิงห์ บรรณาธิการบริหาร นิตยสาร ADay
 อัครนันท์ ฐิตสิริวิทย์ กรรมการผู้จัดการ บริษัท ลิสซิ่งกสิกรไทย จำกัด (ธุรกิจที่ 17)

อ้างอิง

แหล่งข้อมูลอื่น 
  เฟซบุ๊กรายการ SME ตีแตก

เกมโชว์ไทย
รายการโทรทัศน์ที่เริ่มออกอากาศตั้งแต่ พ.ศ. 2553
รายการโทรทัศน์ที่ยุติการออกอากาศในปี พ.ศ. 2555
เวิร์คพอยท์ เอ็นเทอร์เทนเมนท์
รายการโทรทัศน์ช่องเวิร์คพอยท์ทีวี